CELEX: 62012CA0083
Language: ro
Date: 2012-04-10 00:00:00
Title: Cauza C-83/12 PPU: Hotărârea Curții (Camera a doua) din 10 aprilie 2012 (cerere de pronunțare a unei hotărâri preliminare formulată de Bundesgerichtshof — Germania) — Procedură penală împotriva Minh Khoa Vo [Spațiul de libertate, securitate și justiție — Regulamentul (CE) nr. 810/2009 — Codul comunitar de vize — Articolele 21 și 34 — Legislație națională — Introducere ilegală de resortisanți ai unor țări terțe pe teritoriul unui stat membru — Vize obținute în mod fraudulos — Sancționarea penală a călăuzei]

16.6.2012   
            
            
               RO
            
            
               Jurnalul Oficial al Uniunii Europene
            
            
               C 174/14
            
         Hotărârea Curții (Camera a doua) din 10 aprilie 2012 (cerere de pronunțare a unei hotărâri preliminare formulată de Bundesgerichtshof — Germania) — Procedură penală împotriva Minh Khoa Vo
   (Cauza C-83/12 PPU) (1)
   
   (Spațiul de libertate, securitate și justiție - Regulamentul (CE) nr. 810/2009 - Codul comunitar de vize - Articolele 21 și 34 - Legislație națională - Introducere ilegală de resortisanți ai unor țări terțe pe teritoriul unui stat membru - Vize obținute în mod fraudulos - Sancționarea penală a călăuzei)
   2012/C 174/20
   Limba de procedură: germana
   
      Instanța de trimitere
   
   Bundesgerichtshof
   
      Partea din procedura penală principală
   
   Minh Khoa Vo
   
      Obiectul
   
   Cerere de pronunțare a unei hotărâri preliminare — Bundesgerichtshof — Interpretarea articolelor 21 și 34 din Regulamentul (CE) nr. 810/2009 al Parlamentului European și al Consiliului din 13 iulie 2009 privind instituirea unui Cod comunitar de vize (JO L 243, p. 1) — Legislație națională care sancționează penal persoana care introduce ilegal străini pe teritoriul național — Aplicabilitatea unor sancțiuni atunci când este vorba despre străini care dețin o viză obținută prin dol de la o autoritate competentă a unui alt stat membru, care însă nu este încă anulată în cadrul aplicării regulamentului menționat
   
      Dispozitivul
   
   Articolele 21 și 34 din Regulamentul (CE) nr. 810/2009 al Parlamentului European și al Consiliului din 13 iulie 2009 privind instituirea unui Cod comunitar de vize (Codul de vize) trebuie interpretate în sensul că nu se opun unor dispoziții naționale prin care facilitarea imigrației ilegale se sancționează penal în cazuri în care persoanele introduse clandestin, resortisanți ai unor țări terțe, dețin o viză pe care au obținut-o în mod fraudulos, inducând în eroare autoritățile competente ale statului membru care a eliberat viza cu privire la scopul real al călătoriei lor, fără ca această viză să fi fost anulată în prealabil.
   
      (1)  JO C 126, 28.4.2012.